stanford-oval/wikipedia huggingface dataset:
Honaloochie Boogie

| ”Honaloochie Boogie” Mott the Hoople |
| --- | --- | --- |

Singlen tiedot
 Albumilta: Mott
 Julkaistu: toukokuu 1973
 Formaatti: 7"-single
 Tuottaja(t): Mott the Hoople
 Tyylilaji: glam rock
 Kesto: 02.43
 Levy-yhtiö:  CBS Records    Columbia Records
Listasijoitukset
  12. (16. kesäkuuta 1973)
Mott the Hooplen muut singlet
| ”Sweet Jane” 1973 | ”Honaloochie Boogie” 1973 | ”All the Way from Memphis” 1973 |
Honaloochie Boogie on brittiläisen Mott the Hoople -yhtyeen kappale ja single vuodelta 1973. Se ylsi saman vuoden kesällä sijalle 12 Britannian listalla. Kappale julkaistiin myös samanvuotisella Mott-studioalbumilla.
Kappaleen kirjoittaja, yhtyeen solisti–kitaristi Ian Hunter, kertoi aikoinaan, että kappaleen syntyyn vaikuttivat hänen varhaiset rock and roll -suosikkikappaleensa sekä elokuva That’ll Be the Day. Myöhemmin Hunter kertoi, ettei pysty kuvailemaan itse kappaletta ollenkaan. Sana Honaloochie oli täysin itse keksitty.
Singlen B-puolella oli Hunterin ja basisti Pete "Overend" Wattsin yhdessä kirjoittama kappale ”Rose”, joka ei kuulu millekään yhtyeen studioalbumille.
Kappaleet singlellä

A-puoli
Honaloochie Boogie – 2.43 (säv. Ian Hunter)
B-puoli
Rose – 3.54 (säv. Hunter/Overend Watts)
Hyde Parkin ja Regent's Parkin pommi-iskut

| Hyde Parkin ja Regent's Parkin pommi-iskut |
| --- | --- |
 Regent’s Parkin muistomerkki
Paikka:  Hyde Park ja Regent’s Park
Kohde:  brittiläiset sotilaat
Ajankohta:  20. heinäkuuta 1982
Kuolleita:  11
Haavoittuneita:  50
Epäilty/epäillyt:  Väliaikainen IRA
Väliaikainen IRA teki pommi-iskun 20. heinäkuuta 1982 Lontoon Hyde Parkissa ja Regent’s Parkissa. John Downey todettiin siviilioikeudenkäynnissä "aktiiviseksi osallistujaksi" iskuun.
Hyde Parkissa autoon kätketty naulapommi räjäytettiin ohi kulkeneiden Household Cavalryn sotilaiden ollessa matkalla vahdinvaihtoseremoniaan tukikohdastaan. Seitsemän hevosta kuoli tai jouduttiin lopettamaan. Toinen pommi räjähti ajastettuna Regent’s Parkissa, jossa Royal Green Jacketsin soittokunta esitti musiikkia 120 hengen yleisölle.
Danny McNamee tuomittiin iskuista 25 vuodeksi vankeuteen vuonna 1987. Hän valitti tuomiostaan ja voitti oikeusjutun joulukuussa 1998, mutta tuomareiden mukaan tämä ei välttämättä tarkoita hänen syyttömyyttään.
Hossein Amanat

Hossein Amanat Azadin tornin edustalla.
Hossein Amanat (pers. ‏حسین امانت‎, s. 1942) on iranilais-kanadalainen bahá'í-arkkitehti. Hän nousi kuuluisuuteen voittamalla Azadi-tornin suunnittelukilpailun Iranissa vuonna 1966. Voiton myötä Amanat pääsi suunnittelemaan lukuisia modernia arkkitehtuuria edustavia rakennuksia Iraniin: hän suunnitteli muun muassa Sharifin teknillisen yliopiston (1975), Teheranin Persian Heritage Centerin (1984) ja Iranin Kiinan-suurlähetystön (Peking, 1983).
Amanat muutti Kanadaan vuonna 1980, minkä jälkeen hänen toimistonsa on ottanut vastaan yhä monipuolisempia tehtäviä. Niihin lukeutuvat esimerkiksi bahá'í-uskonnon keskuspaikka Israelin Haifassa, bahá'í-pyhäkkö Samoalla ja lukuisat erityyppiset rakennukset Yhdysvalloissa, Kanadassa ja Kiinassa.
Aiheesta muualla

Kuvia tai muita tiedostoja aiheesta Hossein Amanat Wikimedia Commonsissa
Hossein Rezazadeh

| Mitalit | Mitalit | Mitalit |  |
| --- | --- | --- | --- |
|  Hossein Rezazadeh |  Hossein Rezazadeh |  Hossein Rezazadeh |  |
Maa:   Iran
Miesten painonnosto
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | yli 105 kg |  |
|  Kultaa | Ateena 2004 | yli 105 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Varsova 2002 | yli 105 kg |  |
|  Kultaa | Vancouver 2003 | yli 105 kg |  |
|  Kultaa | Doha 2005 | yli 105 kg |  |
|  Kultaa | Santo Domingo 2006 | yli 105 kg |  |
|  Pronssia | Ateena 1999 | yli 105 kg |  |
Hossein Rezazadeh (pers. ‏رضازاده حسين‎, s. 12. toukokuuta 1978 Ardabīl, Iran) on iranilainen entinen painonnostaja yli 105 kilogramman painoluokassa.
Rezazadeh hallitsi vuosien ajan ylivoimaisesti superraskaan sarjan painonnostoa. Hän voitti olympiakultaa niin 2000 Sydneyssä kuin 2004 Ateenassakin. Maailmanmestaruuskisoissa Rezazadeh voitti yhteistuloksella kultaa neljästi: 2002 Varsovassa (kultaa molemmista nostomuodoista), 2003 Vancouverissa (kultaa työnnöstä, tempauksesta hopeaa),  2005 Dohassa (kultaa työnnöstä, tempauksesta hopeaa) ja 2006 Santo Domingossa (kultaa molemmista nostomuodoista). Lisäksi 1999 Ateenan MM-kisoissa hän saavutti yhteistuloksella pronssia ja tempauksesta hopeaa. Aasian kisoissa Rezazadeh voitti kultaa niin yhteistuloksessa kuin molemmissa nostomuodoissakin sekä 2002 Busanissa että 2006 Dohassa. 1998 Bangkokissa hän sijoittui pronssille.  Maanosansa mestaruuden hän on voittanut kolmesti.
Rezazadeh pitää hallussaan sekä työnnön että yhteistuloksen maailmanennätystä. Työnnön maailmanennätystuloksen 263 kg hän teki Ateenan olympialaisissa ja yhteistuloksen maailmanennätyksen 472 kg Sydneyn olympialaisissa. Rezazadeh piti myös hallussaan tempauksen maailmanennätystä 213 kg, mutta hän menetti sen maamiehelleen Behdad Salimi Kordasiabille joka tempaisi 13.11.2011 painonnoston maailmanmestaruuskilpailuissa Pariisissa 214kg.
Rezazadeh ei päässyt osallistumaan 2007 MM-kisoihin loukattuaan polvensa auto-onnettomuudessa. Hän joutui jättämään väliin myös seuraavana vuonna Pekingin olympialaiset pitkään vaivanneiden loukkaantumisten takia. Rezazadeh on 185 senttimetriä pitkä ja painaa 161 kilogrammaa. Hänet tunnetaan kutsumanimellä "Iranin Herkules".
Aiheesta muualla

Wikimedia Commonsissa on kuvia tai muita tiedostoja aiheesta .
Hossein Rezazadeh Chidlovski-painonnostosivustolla
IWRP - profile
Holhous

Holhous tarkoittaa oikeudellista asemaa sekä toimia, joita tehdään vajaavaltaisen henkilön oikeudellisten tai taloudellisten olosuhteiden hoitamiseksi tilanteessa, joissa holhottava ei kykene niistä suoriutumaan. Suomessa holhoojaa kutsutaan laissa edunvalvojaksi ja holhottavaa hänen päämiehekseen.
Alaikäisen holhoojana on yleensä hänen vanhempansa, joskus myös muu huoltajansa. Tuomioistuin voi nimetä myös muun holhoojan, jos vanhempi tai holhousviranomainen sitä pyytää.
Holhous-sanaa voidaan käyttää myös kielikuvana tarkoittamaan liiallista huolehtimista toisesta ihmisestä.
Kirjallisuutta

Välimäki, Pertti: Edunvalvontaoikeus.  Helsinki:  Sanoma Pro, 2013.  ISBN 978-952-63-2185-1.
Aiheesta muualla

Laki holhoustoimesta 1.4.1999/442 — Finlex
Hinterrhein (kylä)

| Hinterrhein |
| --- | --- |
 Hinterrheinin kylä.
 vaakuna
 Kunta 31.12.2018 asti.
 Hinterrhein
 Koordinaatit: 46°32′N, 9°12′E 
Valtio:   Sveitsi
Kantoni:  Graubünden
Hallintoalue (Region):  Viamala
Kunta:  Rheinwald
Hallinto:  
 – Asutustyyppi:  kylä
Pinta-ala:  
 – Kokonaispinta-ala:  48,37 km²
Korkeus:  1 562–3 402 m
Väkiluku (31.12.2016)  (vakinaiset asukkaat):  68
 – Väestötiheys:  1,4 as./km²
 
 www.hinterrhein.ch 
Infobox OKVirheellinen NIMI-arvo: 
Hinterrhein on kylä ja entinen kunta Sveitsissä Graubündenin kantonissa Viamalan hallintoalueella. Siellä oli vuoden 2016 lopulla 68 vakinaista asukasta.
Hinterrheinista tuli Rheinwaldin kunnan osa, kun Hinterrhein, Nufenen ja Splügen yhdistyivät uudeksi kunnaksi 1.1.2019.
Sijainti

Hinterrhein sijaitsee Reinin yhden alkujoen, Hinterrheinin laaksossa. Hinterrheinin kylä sijaitsee noin 1 600 metrin korkeudessa. Kunnan korkein kohta on Rheinwaldhorn (3 402 m mpy.).
Historiaa

Hinterrhein oli tiettävästi walsereiden ensimmäinen muuttokohde Graubündenissä 1200-luvun lopulla. Paikkakunnan elinkeinoina oli 1300-luvulta 1800-lopulle asti maatalouden lisäksi muulikuljetukset San Bernardinon solan yli.
Vuonna 1967 käyttöönotetun San Bernardinon tunnelin pohjoinen pää sijaitsee Hinterrheinissa.
Aiheesta muualla

Kuvia tai muita tiedostoja aiheesta Hinterrhein (kylä) Wikimedia Commonsissa
Hinterrheinjoen ylittävä silta vuodelta 1692.
Kylän keskusaukio kaivoineen.
San Bernardinon tunnelin pohjoispää.
Holden

| General Motors-Holden |
| --- | --- |

Perustettu:  22. elokuuta 1902
Perustaja:  James Alexander Holden
Lakkautettu:  31. joulukuuta 2020
Kotipaikka:   Melbourne, Victoria, Australia
Tuotteet:  autot
Henkilöstö:  180 (elokuussa 2018)
Tytäryhtiöt:  Holden Special Vehicles
Omistaja:  General Motors
Kotisivu:  holden.com.au
Infobox OKVirheellinen NIMI-arvo: 
Holden, virallisesti General Motors-Holden, on australialainen entinen autonvalmistaja, joka kuului yhdysvaltalaiseen General Motors -konserniin. Holden sulki viimeisen tehtaansa Elizabethissa Etelä-Australiassa syksyllä 2017, jonka jälkeen kaikki Holden-mallit valmistettiin ulkomailla muilla General Motorsin tehtailla. Helmikuussa 2020 General Motors ilmoitti, että merkki lopettaa toimintansa saman vuoden lopussa.
Historia

James Alexander Holden muutti Englannista Etelä-Australiaan vuonna 1852 ja perusti satuloita valmistavan J.A. Holden & Co:n vuonna 1856. Saksalaissyntyinen liikemies H. A. Frost liittyi vuonna 1885 yhteistyökumppaniksi, jolloin yrityksen nimeksi vaihtui Holden & Frost Ltd. Jamesin autoista kiinnostunut pojanpoika Edward Holden tuli yritykseen vuonna 1905, ja monien yhteistyövaiheiden kautta se aloitti autojen sisustojen korjauksen. Vuonna 1913 yhtiö alkoi valmistaa moottoripyörien sivuvaunuja, ja vuonna 1917 se aloitti autojen korien valmistuksen. Vuonna 1919 Holden’s Motor Body Builders Ltd alkoi tehdä koreja eri valmistajien rungoille, pääasiassa kuitenkin Chevroletille. General Motors osti toiminnan vuonna 1931 ja perusti General Motors Holden’s Ltd:n, joka nimettiin Holden Ltd:ksi vuonna 1998 ja toukokuussa 2005 sen nimeksi tuli General Motors-Holden.
Lokakuussa 2017 General Motors lopetti massatuotannolla valmistettujen Holdenien valmistuksen Australiassa (viimeinen viritettyjen autojen luokkaan kuuluva valmistui tehtaalta tammikuussa 2018).
Holdenin myydyin malli on Commodore, jonka ensimmäinen sukupolvi esiteltiin vuonna 1978. Se perustui aluksi Opel Rekordiin, tämän jälkeen Omegaan. Vuonna 2006 esitelty neljännen sukupolven Commodore ei enää tekniikaltaan perustunut mihinkään Opel-malliin, koska Omegan tuotannon päätyttyä Opel oli luopunut takavetoisuudesta henkilöautomalleissa. Kuitenkin esimerkiksi monet neljännen sukupolven Commodoren sisustuksen komponentit olivat edelleen Opel-malleista lainattuja. Commodoren uusin, vuonna 2017 esitelty sukupolvi oli sama auto kuin Opel Insignia, ja siten se oli ensimmäistä kertaa mallin historiassa etuvetoinen. 1980- ja 1990-luvuilla Holden teki yhteistyötä japanilaisten autonvalmistajien Nissanin ja Toyotan kanssa ja valmisti niiden malleja omalla merkillään. Vastaavasti Toyota sai oikeuden myydä Holdenin Commodore-mallia Toyota Lexcen -nimellä.
Mallit

Acadia (uudelleennimetty GMC Acadia)
Adventra
Apollo (uudelleennimetty Toyota Camry)
Astra Hatch ja Sportwagon (uudelleennimetty Opel Astra)
Astra Sedan (uudelleennimetty Chevrolet Cruze)
Barina
Berlina
Brougham
Calais
Calibra (uudelleennimetty Opel Calibra)
Camira
Caprice
Captiva
Cascada (uudelleennimetty Opel Cascada)
Colorado (uudelleennimetty Chevrolet Colorado)
Combo (uudelleennimetty Opel Combo)
Commodore
Crewman
Cruze (uudelleennimetty Chevrolet Cruze)
Drover (uudelleennimetty Suzuki Jimny)
Epica (uudelleennimetty Chevrolet Epica)
Equinox (uudelleennimetty Chevrolet Equinox)
Frontera (uudelleennimetty Isuzu Wizard)
Gemini (uudelleennimetty Isuzu Gemini)
Insignia (uudelleennimetty Opel Insignia)
Jackaroo/Monterey (uudelleennimetty Isuzu Trooper)
Kingswood
Malibu (uudelleennimetty Chevrolet Malibu)
Monaro
Nova (uudelleennimetty Toyota Corolla)
One Tonner
Piazza (uudelleennimetty Isuzu Piazza)
Rodeo (uudelleennimetty Isuzu Faster/D-Max)
Royale
Scurry (uudelleennimetty Suzuki Carry)
Shuttle (uudelleennimetty Suzuki Fargo)
Spark (uudelleennimetty Chevrolet Spark)
Statesman
Suburban (uudelleennimetty Chevrolet Suburban)
Sunbird
Tigra (uudelleennimetty Opel Tigra)
Torana
TrailBlazer (uudelleennimetty Chevrolet TrailBlazer)
Trax (uudelleennimetty Chevrolet Trax)
Ute
Vectra (uudelleennimetty Opel Vectra)
Viva (uudelleennimetty Daewoo Lacetti)
Volt (uudelleennimetty Chevrolet Volt)
Zafira (uudelleennimetty Opel Zafira)
Aiheesta muualla

Kuvia tai muita tiedostoja aiheesta Holden Wikimedia Commonsissa
Hossein-Ali Montazeri

Hossein Ali Montazeri Evinin vankilassa vuonna 1975
Suurajatollah Hossein-Ali Montazeri (24. syyskuuta 1922 Najafabad – 19. joulukuuta 2009 Qom; pers. ‏ حسینعلی منتظری‎) oli iranilainen oppinut, teologi, kirjailija ja ihmisoikeusaktivisti. Montazeri oli yksi Iranin vallankumouksen johtohahmoista, ja hänestä oli määrä tulla Ajatolla Khomeinin seuraaja. Hän kuitenkin riitautui Khomeinin kanssa vuonna 1988, syyttäen hallintoa vapauden ja ihmisoikeuksien loukkaamisesta.
Montazeri asui viimeiset vuodet elämästään Qomin pyhässä kaupungissa, ja hän säilytti poliittisen vaikutusvaltansa erityisesti reformistien keskuudessa elämänsä loppuun saakka. Montazeri oli islamin suurmarja' eli uskonnollinen auktoriteetti.
Montazeri oli lähes kolmen vuosikymmenen ajan Iranin islamilaisen tasavallan sisä- ja ulkopolitiikan huomattavimpia kriitikoita. Hän puhui aktiivisesti myös ihmisoikeuksien ja naisten oikeuksien puolesta Iranissa. Kirjoittajana Montazeri oli tuottelias, kirjoittaen lukuisia kirjoja ja artikkeleita.
Aiheesta muualla

Kuvia tai muita tiedostoja aiheesta Hossein-Ali Montazeri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hosein-Ali Montazeri
Käännös suomeksi
Holguín (provinssi)

| Holguín |
| --- | --- |

 Vaakuna
 Sijainti
Valtio:   Kuuba
Hallinto:  
 – hallinnollinen keskus:  Holguín
Pinta-ala:  9 216 km²
Väkiluku (2012):  1 035 072
 – väestötiheys:  111 as./km²
Holguín on yksi Kuuban provinsseista.  Se sijaitsee maan itäosassa. Se on Kuuban asukasluvultaan kolmanneksi suurin provinssi 1,04 miljoonalla asukkaallaan.
Kunnat

Antilla
Báguanos
Banes
Cacocum
Calixto García
Cueto
Frank País
Gibara
Holguín
Mayarí
Moa
Rafael Freyre
Sagua de Tánamo
Urbano Noris
Aiheesta muualla

Kuvia tai muita tiedostoja aiheesta Holguín (provinssi) Wikimedia Commonsissa
Kuuban provinssit
| --- | --- |
Provinssit:   Artemisa  Camagüey  Ciego de Ávila  Cienfuegos  Ciudad de La Habana  Granma  Guantánamo  Holguín  Isla de la Juventud  Las Tunas  Matanzas  Mayabeque  Pinar del Río  Sancti Spíritus  Santiago de Cuba  Villa Clara 
Entiset provinssit:   La Habana  Santa Clara  Oriente
Hunzan laakso

Hunzan laakso. Joen takainen osa on entinen Nagarin ruhtinaskunta.
Hunzan laakso (urduksi ‏ہنزہ‎, Hunza) on Pakistanin Gilgit-Baltistanin provinssin pohjoisin osa. Se sijaitsee samannimissä laaksossa, joka rajoittuu Kiinaan ja on pinta-alaltaan 10 101 neliökilometriä. Vuoteen 1974 asti Hunza oli itsenäinen ruhtinaskunta, jota hallittiin Baltitin (nyk. Karimabadin) kaupungista. Se on sittemmin liitetty Pakistaniin ja sitä hallitaan Islamabadista käsin.
Karakoramin maantie, joka yhdistää Pakistanin Kiinaan Khunjerabin solan kautta kulkee Hunzan käpi. Hunzan laaksossa sijaitsee myös toinen vanha ruhtinaskunta, Nagar. Laaksoa reunustaa 7 788 metriä korkea vuori Rakaposhi.
Wikimedia Commonsissa on kuvia tai muita tiedostoja aiheesta .
Holidair Airways

| Holidair Airways |
| --- | --- |
 IATA:    –  ICAO: STP/HOQ 
Kutsukoodi:  STAMPEDE
Perustettu:  1987
Lakkautettu:  toukokuu 1990
Laivaston koko:  5
Kohteiden määrä:  4
Emoyhtiö:  Travel ’N’ Save
Kotipaikka:  Edmonton
Holidair Airways (ICAO: STP/HOQ, kutsukoodi: STAMPEDE) oli kanadalainen tilauslentoyhtiö. Se perustettiin vuonna 1987 ja lopetti toimintansa toukokuussa 1990.
Historia

Holidair Airwaysin perusti vuonna 1987 torontolainen Travel ’N’ Save -holdingyhtiö. Holidairin kotipaikaksi tuli Edmonton. Yhtiö pyrki aloittamaan lennot joulukuun 1988 puolivälissä, mutta kohtasi ongelmia ensimmäisen Douglas DC-8 -koneensa hankkimisessa. Niinpä se joutui vuokraamaan ensimmäisille lennoilleen wet lease -sopimuksilla koneet (Boeing 727 ja Lockheed TriStar) ja miehistöt Yhdysvalloista. DC-8 toimitettiin lopulta joulukuun lopulla, jolloin yhtiö alkoi lentää sillä Calgarystä Las Vegasiin. Sen lisäksi Holidair lensi myös Cancúniin ja Honoluluun.
Holidairin emoyhtiö Travel ’N’ Save meni konkurssiin lokakuussa 1989. Tästä alkoivat myös Holidairin vaikeudet, ja se lopetti toimintansa toukokuussa 1990.
Laivasto

Holidair hankki viisi Douglas DC-8-50 -konetta, joskin vain yhtä niistä käytettiin säännöllisesti.
Holidairin DC-8-52 elokuussa 1989.
Helkama AX

Helkama AX on Helkaman uusin mopomalli, jota alettiin valmistaa 1980-luvun lopussa. Mopo korvasi Helkaman edellisen mallin, Helkama Raisun. Ensin Helkama AX oli täysin punainen. Vuonna 1990 sitä alettiin tehdä punavalkoisena. Mopoja näkee nykyään harvemmin, koska suurin osa niistä on purettu osiin tai pelto-mopoiksi rakennetuina.
Aikanaan AX oli edistyksellinen mopo, jossa on mm. kattava mittaristo (nopeus & kierrosnopeus), Grimecan jarrut (edessä tehokas 220 mm nestelevyjarru ja takana mekaaninen rumpujarru), CDI-sytytys, mekaaninen vesipumppu, tehokas etuvalo ja 12 voltin sähköjärjestelmä.
Tekniset tiedot

Moottorin tyyppi: 2-tahti, nestejäähdytetty
Iskutilavuus: 49,666 cm³
Sylinterin halkaisija: 38,8 mm
Iskunpituus: 42 mm
Puristussuhde: 8,1
Suurin teho: 1,25 kW / 4 750 r/min
Kaasuttimen merkki ja malli: Dell’Orto SHBA 12.9 (9 mm)
Pääsuutin: 48
Polttoainesekoitus: 2 %
Polttoainesäiliön tilavuus: 4,0 litraa
Kytkin: Märkä monilevy
Vaihteet: 4 (paikat 5 ja 6 vaihteelle)
Sytytysjärjestelmä: Kärjetön CDI
Jännite: 12 V
Sytytysennakko: 22°
Sytytystulppa: Champion N5C (käy myös NGK BP6ES)
Sytytystulpan kärkiväli: 0,4 – 0,6 mm
Jousien jousto Ed/Tak: 130/150 mm
Eturengas: koko: 2,25 – 19″ (23″); paine: 1,8 bar
Takarengas: koko: 2,75 – 17″ (21″); paine: 2,2 bar
Pituus: 1 969 mm
Istuinkorkeus: 780 mm
Akseliväli: 1 240 mm
Leveys 730 mm
Suurin korkeus: 1 120 mm
Maavara: 290 mm
Paino: 58 kg
Hunza

Hunza voi tarkoittaa seuraavia asioita:
Karimamabd, eli entinen Hunza tai Baltit, kaupunki Pakistanissa.
Hunzat eli burušot, kansa Pakistanissa.
Hunzan laakso, maantieteellinen alue Pakistanissa.
Hunzan ruhtinaskunta, entinen itsenäinen valtio nykyisen Pakistanin alueella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hunza”, voi hakea sivunnimihaulla, laajalla sivunnimihaulla tai tekstihaulla.
Hearst

Hearst voi viitata seuraaviin asioihin:
Nimenä

George Hearst (1820–1891), yhdysvaltalainen  kaivosmiljonääri ja poliitikko
Millicent Hearst (1882–1974), yhdysvaltalainen näyttelijätär, William Randolph Hearstin vaimo
Patty Hearst (s. 1954), yhdysvaltalainen rikollinen.
Hunter Hearst Helmsley, Triple H, oik. Paul Michael Levesque (s. 1969), yhdysvaltalainen showpainija ja näyttelijä
William Randolph Hearst (1863–1951), yhdysvaltalainen  kustantaja ja sanomalehtimiljonääri  ja poliitikko
William Randolph Hearst Jr. (1908–1993), yhdysvaltalainen palkittu toimittaja
William R. Hearst III (s. 1949), yhdysvaltalainen miljardööri ja Hearst-yritysryppään johtaja
Paikkoja

Hearst, kaupunki Ontarion provinssissa, Kanadassa.
Hearst, kaupunki Kaliforniassa, yhdysvalloissa.
Hearst Island, saari Etelämantereella.
Hacienda, Kaliforniassa sijaitsevan aavekaupungin entinen nimi.
Yrityksiä

Hearst Communications, yhdysvaltalainen media-alan yritys
Hearst Television, yhdysvaltalainen televisioyhtiö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hearst”, voi hakea sivunnimihaulla, laajalla sivunnimihaulla tai tekstihaulla.
Huo Lina

| Mitalit> Maa:  Kiina.Naisten jääkiekko.Aasian talvikisat  | Mitalit> Maa:  Kiina.Naisten jääkiekko.Aasian talvikisat  | Mitalit> Maa:  Kiina.Naisten jääkiekko.Aasian talvikisat  | Maa:  Kiina> Naisten jääkiekko. |
| --- | --- | --- | --- |
|  Kultaa | Gangwon 1999 | naisten jääkiekko |  |
|  Pronssia | Changchun 2007 | naisten jääkiekko |  |
Huo Lina (s. 30. maaliskuuta 1973) on kiinalainen maalivahtina pelannut jääkiekkoilija. Hän pelasi Kiinan naisten jääkiekkomaajoukkueessa olympialaisten naisten jääkiekkoturnauksessa 1998 Naganossa, milloin hän oli kentällä yhdessä ottelussa. MM-kilpailuissa hän edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Ruotsissa 2005.
Hvalynskin kansallispuisto

Hvalynskin kansallispuisto on Venäjällä Volgan länsipuolella, Volgan ylängöllä sijaitseva kansallispuisto. Alueella myös on puiston nimikkovuoristo, Hvalynskin vuoret. Korkein huippu on Belenkaja. Alueen kallioperä sisältää paljolti liitukiveä ja merkeliä. Rinteillä on merkkejä rapautumisesta. Vuorten rinteillä kasvaa sekametsää, jossa esiintyviä puulajeja ovat tammi, lehmus ja mänty. Ylänköalueen korkeimmilla paikoilla on paikoin kasvitonta paljasta kalliota. Alueella on lähteitä, jotka saavat veden maanalaisista joista. Puiston alueella esiintyviä nisäkkäitä ovat majava, susi ja kettu. Alueella on monenlaisia matelijoita, joihin kuuluu kyykäärme. Puiston lintuja ovat merikotka, sääksi ja aavikkohaukka. Alueella on monenlaisia luontopolkuja, joista yhdellä esitellään geologiaa, toisella maanviljelyskulttuuria ja yksi polku vie Peštšera Monahan luolaan.
Hvar

Hvar voi tarkoittaa seuraavia:
Hvar, Adrianmeren saari Kroatian rannikolla
Hvar, kaupunki Hvarin saarella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hvar”, voi hakea sivunnimihaulla, laajalla sivunnimihaulla tai tekstihaulla.
Heinrich Wilhelm Schott

| Heinrich Wilhelm Schott |
| --- | --- |

Henkilötiedot
Syntynyt: 7. tammikuuta 1794 Brünn, Määri
Kuollut: 5. maaliskuuta 1865 (71 vuotta) Wien
Koulutus ja ura
Tutkimusalue:  Kasvitiede
   
Heinrich Wilhelm Schott (7. tammikuuta 1794 Brünn, Määri – 5. maaliskuuta 1865 Wien) oli itävaltalainen kasvitieteilijä ja puutarhuri.
Elämä ja ura

Vuonna 1801 Schott tuli Wieniin, kun hänen isänsä nimitettiin yliopiston kasvitieteellisen puutarhan ylipuutarhuriksi. Hän opiskeli Wienin yliopistossa kasvitiedettä, maataloutta ja kemiaa. Vuosina 1809–1813 hän oli isänsä apulaisena kasvitieteellisessä puutarhassa.
Schott oli mukana Johann Baptist Emanuel Pohlin Brasilian retkikunnassa vuosina 1817–1821. Palattuaan Schott nimitettiin hovipuutarhurin apulaiseksi Schönbrunnin kasvitieteelliseen ja eläintieteelliseen puutarhaan vuonna 1823, hovipuutarhuriksi vuonna 1828 ja hovipuutarhojen ja eläintarhan johtajaksi vuonna 1845. Vuonna 1852 hänen tehtävänään oli muuttaa osa palatsin puutarhasta englantilaisen puutarhan kaltaiseksi. Hän myös rikastutti Wienin hovin puutarhoja Brasiliasta keräämillään kokoelmilla. Hänen tieteellinen kiinnostuksen kohteensa olivat vehkakasvit (Araceae), joiden merkittävin asiantuntija hänestä tuli. Hän teetti omalla kustannuksellaan yli 3400 kuvaa Araceae-kasveista ja lukuisia kuvia muista kasviryhmistä, jotka ovat nyt Wienin luonnonhistoriallisen museon arkistossa. Hän kuvasi ja nimesi monia nykyisin yleisesti koristekasveina tunnettuja sukuja (Philodendron, Spathiphyllum, saniaissuku Nephrolepis). Schott julkaisi erinomaisia teoksia erityisesti erikoisalallaan, erityisesti Synopsis Aroidearum (1856), Icones Aroidearum (1857), Genera Aroidearum exposita (1858) ja Prodromus systematis Aroidearum (1860).
Aiheesta muualla

Kuvia tai muita tiedostoja aiheesta Heinrich Wilhelm Schott Wikimedia Commonsissa